text: · يذوب الكاكاو بالحليب البارد ثم تضاف السكر و النسكافيه و يوضع المزيج على نار هادئة و يحرك الكل حتى يغلي المزيج و يذوب السكر و الكاكاو .
text: #000005
text: · يكسر نصف البسكويت داخل الصلصة و يحرك ثم يضاف باقي البسكويت و يقلب حتى يتغطي كل البسكويت بكريما الشوكولا .
text: #000007
text: · يخرج الكاتو من القالب و يرشي بحبيبات الشوكولا ثم يقطع لقطع متساوية و يقدم مثلجاً .
text: #000010
text: · يمكن تغليف القالب بشوكولا مذوبة , تذوب الشوكولا على حمام مائي ثم تدهن على القالب و بعد أن تبرد يقطع القالب لقطع متساوية و يقدم .
text: #000011
text: · يمكن عمل كاتو الموزاييك بنكهة البهارات و ذلك باضافة ملعقة صغيرة قرفة و نصف ملعقة صغيرة قرنفل و ربع ملعقة صغيرة جوزة الطيب .
text: #000013
text: · يمكن اضافة بضع قطع من مريى البرتقال لاضقاء نكهة جديدة و لذيذة .
text: #000014
text: وصفات تانية ممكن تعجبك
text: #000015
text: سلامات يا منى والله يعطيكي العافية يا رب... على ذكر مربى البرتقال جوزي كتير حكالي على مربى برتقال سته الله يرحمها واللي ما حدا بيقدر يعمل متله ولا حتى حماتي (هي ما بتعرف تعمله اصلاً).. المهم انا كتير مشتهية أعرف اعمله كرمال عينه فالله يخليكي إذا بتعرفي شي عن طريقة صنعه تنوريني بيها ولك جزيل الشكر... كمان شغلة: عندي خلطة جاهزة في ظروفة منفصلة وهي خلطة سويت آند ساور.. جبتها معي من الإمارات لان هونيك كتير بيستعملوها في الاكلات الشرق أسيوية وخصوصاً الدجاج الصيني.. ودورت على النت على طريقة سهلة ولم اجد فإذا عندك معلومات عنه بكون شاكرة (قبل ما تخلص مدتهم وما استفيد منهم)
  وشغلة اخيرة: عندي طرق لاكلات طيبة وحلويات كمان فكيف بقدر اعطيكي ياهم.. أبعث إيميل ولا كيف؟؟؟ وآسفة انه طولت عليكي.. ومشكورة مرة تانية
text: #000017
text: في وصفة جاهزة في الموقع فيك تشوفيها [URL=على هل الرابط[/URL]
text: #000020
text: هلا وصفة السويت أند ساور ما عندي فكرة نورا , يعني ممكن أدور لك على وصفة , بس انا مو مجربة :roll
text: #000021
text: يا عيني عليك نورا
  لو تبعتيلي الوصفات بكون ليك ممنونة , فيك تبعتيهم بأي تعليق و أنا رح اضيفهم باسمك
text: #000023
text: سلم هالديات هالوصفة عم دور عليا من زمان وخطرلي ممكن نزيد مع البسكويت مكسرات محمصة وزبيب بيصير مهيك اكيد حسب زوء ست البيت وتوفر المواد
text: #000025
text: الحلو بهل قالب ممكن ينعمل ويبقى بالثلاجة لا وقت التقديم ما بيهمو رح جربو انشالله بس رح ضيف مكسرات محمصة وزبيب وقلكون النتيجة
text: #000026
text: أكيد فيك تضيفي أي شي على زوءك و انا كتير بحضره ضعف الكمية منه و بحطه بالفريزر لحتى إذا جى ضيوف فجأة أكون جااهزة
text: #000027
text: تمام أختي هادا الكاتو هو الي نعرفه عندنا بحلب باسم سوكسيه , بس السوكسيه الحقيقي غير شي لهيك ما قدرت سمي الوصفة بهل الاسم
text: #000031
text: هو طيابته انك تاكليه من الفريزر على طول متل كاتو جلاس
text: #000032
text: بتعرفي هل الكيك من حلويات اولادي المفضلة , و من يومميين ابني الي عمره 9 سنين علمته اياه و حضره لحاله من الالف الى الياء بس تحت عيوني طبعاً
text: #000034
text: بتضيفيه متل ما بتحبي , مع شاي أو عصير أو حتى لوحده و خصوصا لعشاق الشوكولا
text: #000036
text: إذا تركتيه بالبراد رح يصير طري , كيف الزبدة اما بتخليها برة البراد :zzz
text: #000037
text: السلام عليكم و رحمة الله و بركاته
  تسلمي و يسلمولي ولاد اختي ما شاء الله عليهم ربنا يحفظهم لك و يوفقهم يا رب
  ما دام ابن اختي جربافعيب خالتو ما تجربا و الله راح يضحك علي هو و اخواتو مع اني راح افرح لما الضحكة تنور وجوهن بس خليهاتكون لما يضبط الكاتو و يطلع طيب ساعتا كلنا راح نضحك و نفرح ان شاء الله و الله يديم الضحكة على وجوهن يا رب
  سؤالين بس الاول كيف منكسر البسكويت يعني قطع زغيرة او كبيرة يعني حبة البسكويت منقسما لكم قطعة و القالب هل هو قالب التوست و ازا هو فقديش طوله و عرضه و هل لازم قالب توست او بينفع بقالب دائري او مستطيل عريض
  و ان شاء الله باول فرصة راح اشتري بسكويت و جربو
text: #000038
text: كيفك منى أنا اشتركت جديد بالمقوقع و حابة شارك معكن بوصفات من عندي حتى تعم الفائدة بس المشكلة يا روحي إنو أنا مو كتير شطورة باللإنترنت و بتمنى إنك تساعديني و خاصةإذا كنت بدي أرسلك صور للوصفات بشكرك كتير[EMAIL]null[/EMAIL]
text: #000039
text: مية هلا سها , نورتي و مشكورة على الوصفات مسبقاً , الوصفات ممكن ترسليهم متل ما عملتي بهدا الرد أما الصور ممكن تحمليهم على مواقع تحميل الصور متل
text: #000040
text: أعجبتني جميع أكلاتك و أحاول تجربتهاكلها
  لكن أنت قلت أن هناك 500 وصفة و أنا لا أجد سوى 241 وصفة , فكيف أتمكن من رؤية ال500 وصفة.
  مع خالص اعجابي و تقديري لك
text: #000042
text: أخت منى : ان شاء الله تكوني بخير
  حبيت أعرف قديش كمية الزبدة بالغرام لوسمحت وشكرا الك كتير
text: #000045
text: الزبدة 100 غ , و اي سؤال تاني انا بالخدمة
text: #000046
text: صباح الخير بدي اسال بقدر استعمل الشورتنغ بدل الزبدة والف شكر
text: #000047
text: لا اختي ما فيك لان الزبدة مهمة كتير للطعمة وحتى لازم تستعملي زبدة معتبرة
text: #000048
text: هاي مو رد عالموضوع هاي رسالة لألك
  صح انو انا ما بشارك كتير بالموقع بس بضل عطول متابعة لأنو ما بكون فاضية عطول مشان الدراسة وجربت بعض الاشياء وكتير كتير بشكرك على مواضيعك الحلوة والمتميزة كمان
  وهلا بدي قول على الفكرة اللي خطرت ببالي امبارح
  وهي انو تعملي( بعد إذنك يعني ) قسم في الموقع للبنات الصغار للي هلا دخلوا عالمطبخ
  مثلا تكون الاكلة مافيها استخدام النار أو الاشياء الحادة أو الخطرة علها
  أو تكون موجودة بس مو بشكل اساسي . حتى الجيليه او الحلويات السهلة للي البنوتة الصغيرة بتعملها بسرعة ومن غير ما مامتها تخاف عليها وبنفس الوقت البنوتة الصغيرة بتكون كتير فرحانة او عملت شي وبنعكس عليها لما تكبر انو بتصير تحب المطبخ اكتر واكتر
text: #000049
text: لأ بس كان قصدي انو هاي رسالة لإلك مشان تقرئيها ومافي مانع انو تنشريها
text: #000053
text: منووش جربت الوصفة اليوم و هي هلا بالبراد و شو راح تضحكي على اللي صار معي هلأ انا عندي بسكويت بس مستعملته من قبل و رميت اغلب الغلاف لهيك ما كان فيني قيس قديش الوزن و ما عندي ميزان بقى قمت هيك فكر و خمن و قلت هاي بتكون 100 غرام ) قليل كتير ) بس انا قلت لحالي لن استسلم شو هاد كل ما بدي ساويهايصير شي هالمرة راح ساويها مهما صار :grin بقى ساويتها بس شو طلعت كمية البسكويت اكتر من مئة غرام فصرت قول لو كنت بعرف هيك كنت ساويت كمية اكبر المهم الوصفة بالثلاجة و حطيت فيها نسكافيه و عن جد بتعرف الطعغمة متل ما قلت انا دقت اللي ظل بالملعقة و طعمته كتير طيبة
  حسيت كأن قطعت البسكويت لقطع كتير صغيرة لان لما خلطته مع المزيج صار تقريبا مو مبين هلأ بشوف اذا ما بين راح قطعه لقطع كبيرة المرة الجاية و اكيد ناطرة شوف كيف طلعت تحتى خبرك
text: #000055
text: شو هاد يا منووووش عن جد شي كتييير طيب انا لان قطعت البسكويت قطع صغيرة اتمزج مع المزيج و طلع بيدوب بالفم و بيجنن و المرة الجاية راحح خليه قطع كبيرة مشان يصير موزاييك و هيك صارو عندي نوعين من نوع واحد يعني فيني حضره بشكلين مختلفين واحد موزاييك و التاني مو موزاييك :grin
  بس بدي قلل كمية الزبدة شوية و راح تكون وصفة مميزة و بتعرف الراس بايام الشوب
text: #000056
text: هنا و الف صحة سارونات , و اناصار معي متلك لما حضرتها اول مرة , البسكويت تقريبا ما بين , بس بعدها عرفت السر و صرت كبرها اكتر , للبسكويتة يعني :grin
text: #000058
text: كتير انبسطت انها عجبتك سارونات , بالهنا و ان شاء الله ما تكوني نسيتي تاكلي عني كم لقمة , مع كاسة شاي او فنجان قهوة , ما تنسي حصتي :zzz
text: #000059
text: سلام عليكم منوشة كتيير متحمسة لأعمل هي الوصفة بس يا ترى شو الفرق بينها وبين سوكسيه الشوكولاه ؟
text: #000060
text: هي الوصفة عروفة عنا بالسوكسيه , بس السوكسية الحقيقي غير وصفة لهيك ما نزلتها بالاسم المعروف عنا بحلب
text: #000061
text: مرحبا منى اليوم عندي نشاط زايد مشان هيك عم علق وشارك على كل وصفه بتعرفي انا بساويها بنفس الطريقه بس بضيف قطع شوكولا ساده بتطلع طعمتها كتير اركز من كاكاو على الحل واحيانا لما بيكون عندي موز ناضج زياده بهرسه واضيفه بيطلع طعمه كتير طيب دوقي وادعيلي وسلام :zzz
text: #000062
text: و الله منولة فكرة بتاخد العقل , اكيد بالشوكولا رح يطلع اطيب منالكاكاو , يعني كيف ما خطرتلي !
text: #000063
text: الف شكر للاضافة و ان شاء الله لما رح اعملها المرة التانية رح الطش فكرتك :grin
text: #000064
text: iam doing this recipe but i feel that the milk is very liquid not thick. is that correct.
  i will not pput the chocolate over the buscuits unitl you answer me.
text: #000065
text: i made it and it was verry yummmmy.
  and i taste the chocolate in all the steps: bofore freezing and between and after freezing :grin
  so yummy. i like it.
  thanks ya ahla mona :zzz :zzz
text: #000067
text: يعني انا من لما عملت تسجيل لهالموقع ما عم بئدر اوقف كتابه :p
  هاي الكيكه بنسميها بالاردن ليزي كيك .. ومن لما اتزوجت وسافرت وانا بحاول اتزكرها بس ماكانت تطلع معي... بجد يسلمو ايديكي يا منى
text: #000068
text: اي كتير الها اسما هل الكيكة , منهم كمان بيسموها كاتو التلاجة , المهم كل الطرق بتدوي على الطاحون :zzz
text: #000071
text: هلا لارا الحزينة :roll
text: #000073
text: على كل ممكن تحضري الوصفة المرة التانية بكوب حليب لحتى نحل مشكلتك , ان شاء الله بتزبط احسن هيك
text: #000076
text: يسلمو ايديكي منى على هالحلى اللذيذ انا كتيييير بحبه وبضيف حليب نسله بس طبعابخفف السكر .. حليب نسله بيعطيه طعمة طيبة وقوام ظريف يعني ما بيدوب بالسرعة اللي بيدوب فيها من دونه ..يعطيكي الف عافية
text: #000077
text: يممممممممممم ولا الذ ولا اسهل من هيك كيك كتير طيب جربته كتيررررررررر وكل مرة بتذكرك بقطعة وباكلها عنك :grin ميرسي يا قمر
text: #000080
text: جربت هالوصفة طلعت طيبة بس معجنة عجب من البسكويت مع اني اتبعت الطريقة نفسها...أنا سمعت الحليب بخليها تعجن ولاشلون
text: #000083
text: معجن لان يمكن ما خليتي الصوص يبرد قبل ما تضيفي البسكويت
text: #000084
text: لا الحليب ما بيخليه معجن , بس بكل الاحوال هو مو نافش متل ايا كيك عادي
text: #000085
text: الله يسلمك , ان شاء الله المرة التانية بيطلع على زوءك
  على فكرة اذا مو مقتنعة بالحليب فيك تحضري الوصفة بالكريم فريش , بس ما تخليها تغلي على النار
text: #000087
text: السلام عليكم ورحمة الله وبركاته
  هاد الكاتو فظييييييييع بكل معنى الكلمة واول مرتين جربتو ما كنت متشجعة حط ملعقة النسكافيه بس لما صرت حط النسكافيه تندمت على التجارب اللي تخليت عنو فيها بجد كتيررررررر طيب وحلاوته انو ببقا عندك بالفريزر قد مابدك شكرا كتير الك ست منى عن جد انتي رائعة الله يخليكي لاهلك وزوجك وولادك ويحرسك يارب .......اسراء
text: #000089
text: الف الف صحة و هتا , بتعرفي بحس النسكافيه بتلبق مع كل كاتويات الشوكولا , هيك بتخلي النكهة ااقوى :zzz عوافي ان شاء الله و شكرا كتير لثقتك في
text: #000091
text: ان شاء الله بخير والله الكل اغراني بالتعليقات الحلوه وصممت اجربه
  بس بدي اسئلك كم مقدار نصف باكيت زبده؟ ونقدر نستبدله بالزيت ؟
text: #000092
text: السلام عليكم: كيفكم يا صبايا ان شاء الله الجميع يكون بخير .
  وتسلم ايديكي يا ست منى :zzz ما حبيت مرة ع هالوصفة من دون ما اكتب تعليق انا بعملها بس بحط معها جوز هند مشان تبقى فترة اطول بعد ما طلعها من الفريزة وممكن كمان نرش الورق “القالب اللف” بفستق مبشور او جوز هند او اي مكسرات وهيك بكون الداير تبعها مزين كمان .
  والف صحة وعوافي يارب
  :roll :roll :roll :roll :roll :roll :roll :p :roll
text: #000093
text: جربت الوصفة و كتير سهلة و طيبة كانت و الكل حبوها و ماشاء الله ما صفي شي منا....
text: #000094